CELEX: 62014CA0367
Language: hu
Date: 2015-09-17 00:00:00
Title: C-367/14. sz. ügy: A Bíróság (harmadik tanács) 2015. szeptember 17-i ítélete – Európai Bizottság kontra Olasz Köztársaság (Tagállami kötelezettségszegés — Állami támogatások — Velence és Chioggia területén letelepedett vállalkozásoknak nyújtott állami támogatások — A szociális terhek csökkentése — A támogatások előírt határidőn belüli visszatéríttetésének elmulasztása — A Bíróság kötelezettségszegést megállapító ítélete — Végrehajtás elmulasztása — EUMSZ 260. cikk (2) bekezdés — Pénzbírság — Kényszerítő bírság — Átalányösszeg)

9.11.2015   
            
            
               HU
            
            
               Az Európai Unió Hivatalos Lapja
            
            
               C 371/12
            
         A Bíróság (harmadik tanács) 2015. szeptember 17-i ítélete – Európai Bizottság kontra Olasz Köztársaság
   (C-367/14. sz. ügy) (1)
   
   ((Tagállami kötelezettségszegés - Állami támogatások - Velence és Chioggia területén letelepedett vállalkozásoknak nyújtott állami támogatások - A szociális terhek csökkentése - A támogatások előírt határidőn belüli visszatéríttetésének elmulasztása - A Bíróság kötelezettségszegést megállapító ítélete - Végrehajtás elmulasztása - EUMSZ 260. cikk (2) bekezdés - Pénzbírság - Kényszerítő bírság - Átalányösszeg))
   (2015/C 371/15)
   Az eljárás nyelve: olasz
   
      Felek
   
   
      Felperes: Európai Bizottság (képviselők: G. Conte, D. Grespan és B. Stromsky meghatalmazottak)
   
      Alperes: Olasz Köztársaság (képviselők: G. Palmieri meghatalmazott, segítője: P. Gentili avvocato dello Stato)
   
      Rendelkező rész
   
   
               1)
            
            
               Az Olasz Köztársaság – mivel az Európai Bizottság által 2012. november 21-én kibocsátott felszólító levélben kitűzött határidő lejárta előtt nem fogadott el minden, a Bíróság Bizottság kontra Olaszország ítélet (C-302/09, EU:C:2011:634) végrehajtásához szükséges rendelkezést – nem teljesítette az az EUMSZ 260. cikk (1) bekezdésből eredő kötelezettségeit.
            
         
               2)
            
            
               A Bíróság az Olasz Köztársaságot kötelezi, hogy fizessen az Európai Bizottság számára az „Unió saját forrásai” számlára, a jelen ítélet kihirdetésének időpontjától kezdődően a Bizottság kontra Olaszország ítélet (C-302/09, EU:C:2011:634) végrehajtásáig 12 millió euró összegű átalányjellegű kényszerítő bírságot minden hat hónapos késedelem után, amely az említett Bizottság kontra Olaszország ítéletnek való megfeleléshez szükséges intézkedések elfogadása tekintetében lép fel.
            
         
               3)
            
            
               A Bíróság az Olasz Köztársaságot kötelezi, hogy fizessen az Európai Bizottság számára az „Unió saját forrásai” számlára 30 millió euró átalányösszeget.
            
         
               4)
            
            
               A Bíróság az Olasz Köztársaságot kötelezi a költségek viselésére.
            
         
      (1)  HL C 395., 2014.11.10.